Ll'imprimerie Sinet alle o tè créèe in 1893 par Henri Sinet à Grandviyé (Oése) pi sin jornal L'Hebdomadaire picard quéques ènnèyes apré. Ch'est André Sinet, ch’fiu à Henri, qu'o rprins ll’imprimerie pi l'téte dech jornal à l'disparition d'sin pére. André Sinet il o soutenu ch'picard in publiant chaque esmainne un-ne tiote pataraphe sous ch'tite ""Conte picard"" pi deux lives à Philéas Lebesgue. Sin fiu Jacques Sinet (ch'tiot-fiu à Henri Sinet) il o rprins ll'affoère in 1960. Il o continuè conme sin pére pi sin grand-pére, in devnant in plus echl imprinmeu à Eklitra. Ainmi aveuc René Debrie, il o parrainnè ll’achochénison Éklitra. Jacques Sinet, honme intègue, fin dévouè à l'Picardie, il in éteut mimbe binfaiteu.. In plus dech Bonhomme Picard il o imprinmè trébin d'lives in picard pi su l'Picardiye, par ampe chéte-lo à René Debrie, quéques-uns à Pierre Garnier, pi chés prumiers lives à François Beauvy.